หุ้น11ม.ค.ปิดตลาดลด1.41จุด
หุ้นไทย11ม.ค.ปิดตลาดลดลง 1.41 จุดที่ 1,051.63จุดท่ามกลางมูลค่าซื้อขาย 25,016.94 ล้านบาท
11 ม.ค. 2555

หุ้นไทย11ม.ค.ปิดตลาดลดลง 1.41 จุดที่ 1,051.63จุดท่ามกลางมูลค่าซื้อขาย 25,016.94 ล้านบาท




ตลาดหุ้นวันที่ 11 ม.ค. ดัชนีปิดที่ 1,051.63 จุด  ลดลง 1.41 จุด หรือ 0.13%  มูลค่าการซื้อขาย 25,016.94ล้านบาท 
นายชัย จิรเสวีนุประพันธ์ ผู้อำนวยการฝ่ายกลยุทธ์ บล.โนมูระ พัฒนสิน กล่าวว่า ตลาดหุ้นแกว่งตัวแคบๆ ในแดนบวกลบสลับกันตลอดทั้งวัน เนื่องจากนักลงทุนยังรอดูการประชุมของธนาคารกลางยุโรป(ECB) ในวันพรุ่งนี้ รวมถึงการประมูลพันธบัตรของสเปนและอิตาลี ทำให้ตลาดหุ้นเอเชียก็เคลื่อนไหวไม่แตกต่างกับหุ้นไทยมากนัก
ขณะที่ปัจจัยในประเทศนักลงทุนเข้าเก็งกำไรห้นกลุ่มพลังงานในระหว่างวันและขายช่วงท้าย ส่วนกลุ่มธนาคารมีแรงเทขายต่อเนื่องจากความกังวลการโอนหนี้ของกองทุนเพื่อการฟื้นฟูและพัฒนาระบบสถาบันการเงิน รวมถึงเริ่มมีการพูดถึงผลประกอบการไตรมาสแรกของกลุ่มธนาคารที่อาจลดลง จึงกระตุ้นแรงขายออกมา นอกจากนี้มีแรงเก็งกำไรหุ้นกลุ่มสื่อสารเล่นข่าววางระบบ 3 จี เป็นต้น
แนวโน้มตลาดหุ้นวันพรุ่งนี้ยังทดสอบแนวต้าน 1,060 จุดและแนวรับ 1,040 จุด ซึ่งวันนี้ดัชนีก็ยังไม่สามารถผ่านแนวต้าน 1,060 จุดไปได้
หลักทรัพย์ 5 อันดับแรกที่มีมูลค่าการซื้อขายสูงสุด ได้แก่BANPU   มูลค่าการซื้อขาย   2,002.21 ล้านบาท ปิดที่ 586 บาท บวก  10 บาท หรือ  1.74%PTT   มูลค่าการซื้อขาย  1,342.05  ล้านบาท ปิดที่  324 บาท ราคาไม่เปลี่ยนแปลงIVL   มูลค่าการซื้อขาย  898.80 ล้านบาท ปิดที่ 32  บาท  บวก 0.25 บาท หรือ 0.79%KBANK  มูลค่าการซื้อขาย  864.81 ล้านบาท ปิดที่ 115  บาท  ลดลง 1 บาท หรือ  -0.86%ADVANC มูลค่าการซื้อขาย  852.36 ล้านบาท ปิดที่  156 บาท บวก 2 บาท หรือ  1.30%